**Önk/6-7/2022.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2022. október 13-án** */csütörtökön/,* **14.00** órai kezdettel megtartott **7.** (*rendkívüli)* üléséről.

**Az ülés helye:** Városháza Tükörterme

**Jelen van:** Seres Zoltánné elnökhelyettes, Kállai Dezsőné és Seres Natália képviselők,

a polgármesteri hivatal részéről: Dr. Juhász László jegyző, Gácsi Szilvia, a Gazdálkodási Iroda munkatársa, Szvoboda Lászlóné jegyzőkönyvvezető, a jegyzői iroda munkatársa.

**Napirend előtt:**

1./ Seres Zoltánné elnökhelyettes köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **3** tagja jelen van.

A testületi ülést megnyitja.

2./ Seres Zoltánné jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 3 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./ Seres Zoltánné az ülés napirendjét a kiküldött meghívó szerint bocsátja szavazásra.

A Képviselő-testület 3 igen szavazattal a következő határozatot hozza:

**20/2022. (X. 13.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2022. október 13-ai rendkívüli ülésének napirendjét és tárgyalási sorrendjét a következők szerint állapítja meg:

1.Petrovics Sándor méltatlanságának megállapítása, képviselői megbízatásának megszüntetése. **Zárt ülés**

2. A Gr. Széchenyi I. Általános Iskola tanulói részére ülőpárna vásárlás

A Képviselő testület ezt követően ***zárt ülésen folytatja munkáját***, az ott hozott 21/2022.(X.13.)önkormányzat határozat a következő:

**21/2022. (X. 13.)roma nemzetiségi önkormányzati**

Önk/110-4/2022.

**H a t á r o z a t**

1. Csongrád Város Roma Nemzetiségi Önkormányzata a nemzetiségek jogairól szóló 2011. évi CLXXIX. törvény (a továbbiakban: Njtv.) 107.§ (1) bekezdése a) pontja alapján Petrovics Sándor, a Csongrád Város Roma Nemzetiségi Önkormányzat elnökének méltatlanságát megállapítja.

A Képviselő-testület a méltatlanság megállapításával egyidejűleg – az Njtv. 102.§ (1) bekezdés e) pontja, a 108.§ (1) bekezdés b) és f) pontja szerint, a 102.§ (2) bekezdésben kapott felhatalmazás alapján megszünteti Petrovics Sándor képviselői és elnöki megbízatását.

Ezen határozat ellen az érintett a közléstől számított 15 napon belül, keresettel fordulhat a Csongrád-Csanád Megyei Közigazgatási Bírósághoz.

2. A Képviselő-testület felkéri az elnökhelyettest, hogy jelen határozatot küldje meg Csongrád Város Helyi Választási Bizottságának, valamint a Csongrád-Csanád Megyei Kormányhivatalnak.

Határidő a 2. pontra vonatkozóan: 2022. október 13.

Felelős: Seres Zoltánné elnökhelyettes

Erről jegyzőkönyvi kivonaton értesítést kap:

1. Petrovics Sándor képviselő

2. Csongrád-Csanád Megyei Kormányhivatal

3. Helyi Választási Bizottság

**2. A Gr. Széchenyi I. Általános Iskola tanulói részére ülőpárna vásárlása**

Seres Zoltánné elnökhelyettes előadja, hogy az Általános Iskolák igazgatójával egyeztetve és kérésére, arra az elhatározásra jutottak, hogy a Gr. Széchenyi István Általános Iskola tanulói részére – a fűtetlen tantermekben lévő hideg faszékekre - ülőpárnát varratnak a Roma Nemzetiségi Önkormányzat 2022. költségvetésének terhére.

Kéri a képviselő-testület tagjait, támogassák a kezdeményezést.

A képviselő-testület 3 igen szavazattal, egyhangúlag - minősített többséggel - a következő határozatot hozza:

**22/2022. (X. 13.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzata Képviselő testülete a Gr. Széchenyi István Általános Iskola tanulói részére 200 eFt értékben ülőpárnát készíttet a 2022. évi költségvetés működési támogatás terhére.

A költségek elszámolásáért felelős: Seres Zoltánné elnökhelyettes

Erről jegyzőkönyvi kivonaton értesítést kap:

1 a képviselő-testület tagjai

2. a gazdálkodási iroda

*További hozzászólás nem hangzott el.*

Seres Zoltánné elnökhelyettes az ülést bezárja.

K.m.f.

Seres Zoltánné Kállai Dezsőné

elnökhelyettes jegyzőkönyv-hitelesítő